CELEX: 32013D0520
Language: bg
Date: 2013-10-21 00:00:00
Title: 2013/520/ЕС: Решение за изпълнение на Комисията от 21 октомври 2013 година за отмяна на Решение за изпълнение 2011/874/ЕС (нотифицирано под номер C(2013) 6828)  текст от значение за ЕИП

23.10.2013   
            
            
               BG
            
            
               Официален вестник на Европейския съюз
            
            
               L 281/27
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 21 октомври 2013 година
   за отмяна на Решение за изпълнение 2011/874/ЕС
   (нотифицирано под номер C(2013) 6828)
   (текст от значение за ЕИП)
   (2013/520/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в раздел I от приложение А към Директива 90/425/ЕИО (1), и по-специално член 17, параграф 2, уводното изречение и буква б) и параграф 3, буква а) от нея,
   като взе предвид Регламент (ЕО) № 998/2003 на Европейския парламент и на Съвета от 26 май 2003 г. относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (2), и по-специално член 8, параграф 4 от него,
   като има предвид, че:
   
               (1)
            
            
               С Регламент (ЕС) № 576/2013 на Европейския парламент и на Съвета от 12 юни 2013 г. относно движението с нетърговска цел на домашни любимци и за отмяна на Регламент (ЕО) № 998/2003 (3) се определят условията, свързани с движението на домашни любимци от трети държави и с образеца на сертификат за такова движение. С посочения регламент се отменя и заменя Регламент (ЕО) № 998/2003, считано от 29 декември 2014 г. В Регламент (ЕС) № 576/2013 се предвижда, че ако броят на кучетата, котките и поровете при едно-единствено движение с нетърговска цел надвишава пет, тези домашни любимци трябва да отговарят на ветеринарно-санитарните изисквания, определени в Директива 92/65/ЕИО.
            
         
               (2)
            
            
               В Решение за изпълнение 2011/874/ЕС на Комисията от 15 декември 2011 г. за установяване на списъка на трети страни и територии, от които са разрешени вносът на кучета, котки и порове и движението с нетърговска цел за въвеждане в Съюза на повече от пет кучета, котки и порове, и за установяване на образците на сертификати за внос и движение с нетърговска цел за въвеждане на такива животни в Съюза (4) се създава списък на трети страни и територии, от които е разрешен вносът на кучета, котки и порове и движението с нетърговска цел за въвеждане в Съюза на повече от пет кучета, котки или порове, в съответствие с Директива 92/65/ЕИО, както и здравен сертификат за такъв внос и за движение с нетърговска цел и здравен сертификат за движение с нетърговска цел за въвеждане в Съюза на най-много пет кучета, котки или порове в съответствие с Регламент (ЕО) № 998/2003.
            
         
               (3)
            
            
               След влизането в сила на Регламент (ЕС) № 576/2013 бяха приети Регламент за изпълнение (ЕС) № 577/2013 на Комисията от 28 юни 2013 г. за образците на идентификационни документи за движение с нетърговска цел на кучета, котки и порове, създаването на списък с територии и трети държави и изискванията за формата, оформлението и езика на декларациите за удостоверяване на съответствие с някои условия, предвидени в Регламент (ЕС) № 576/2013 на Европейския парламент и на Съвета (5) и Решение за изпълнение 2013/519/ЕС на Комисията от 21 октомври 2013 г. за установяване на списък на трети държави и територии, от които е разрешен вносът на кучета, котки и порове, и на образци на здравни сертификати за такъв внос (6).
            
         
               (4)
            
            
               На датата на влизане в сила на Регламент за изпълнение (ЕС) № 577/2013 и Решение за изпълнение 2013/519/ЕС разпоредбите на Решение за изпълнение 2011/874/ЕС стават неактуални.
            
         
               (5)
            
            
               Регламент за изпълнение (ЕС) № 577/2013 и Решение за изпълнение 2013/519/ЕС се прилагат от 29 декември 2014 г. С оглед яснотата на законодателството на Съюза Решение за изпълнение 2011/874/ЕС следва да бъде отменено, считано от същата дата.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение 2011/874/ЕС се отменя.
   Член 2
   Настоящото решение се прилага от 29 декември 2014 г.
   Член 3
   Адресати на настоящото решение са държавите членки.
   
      Съставено в Брюксел на 21 октомври 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 268, 14.9.1992 г., стр. 54.
   
      (2)  ОВ L 146, 13.6.2003 г., стр. 1.
   
      (3)  ОВ L 178, 28.6.2013 г., стр. 1.
   
      (4)  ОВ L 343, 23.12.2011 г., стр. 65.
   
      (5)  ОВ L 178, 28.6.2013 г., стр. 109.
   
      (6)  Вж. стр. 20 от настоящия брой на Официален вестник.